CONCLUSIONS

** 8. CONCLUSIONS **
 ==== Un cop acabada aquesta unitat didàctica hem tingut temps suficient per reflexionar sobre la tasca duta a terme, els detalls d’última hora, les estratègies que no havíem tingut en compte, etc. Creiem, però, que ha estat una feina molt positiva des del principi fins al final. ==== ==== Des d’un bon principi teníem clar que en aquesta unitat didàctica volíem utilitzar el recurs educatiu que ja havíem creat en l’activitat anterior, i que ens agradaria seguir el mateix fil conductor que vam fer servir per explicar-ho. Pensàvem que la idea era idònia per utilitzar-la en aquest moment del nostre aprenentatge i que per als infants del nostre projecte era interessant i motivadora envers el seu procés d’aprenentatge. ==== ==== Tot i no tenir clar el tema a tractar, després de fer una pluja d’idees vam adonar-nos que els temes que més ens agradaven eren poc abastables i molt llunyans per a nosaltres mateixos. Així doncs, vam pensar que els planetes també seria un tema interessant pels infants. ==== ==== Després de reflexionar molt sobre què volíem aconseguir, les activitats van sortir soles. Teníem molt clar que les TIC s’havien d’integrar d’una manera natural a l’aula, com també érem conscients que no havien de ser les úniques protagonistes. A més, volíem que totes les activitats tinguessin un fil conductor entre elles per a que els aprenentatges no s’integressin de forma aïllada. Havien de ser, també, motivadores, interessants, senzilles, creatives... tot acorant al màxim cada detall. ==== ==== Sabem que com a futures mestres la planificació sistemàtica de les activitats és força important, com també ho és la flexibilitat en el moment de dur-les a terme i l’espontaneïtat en alguns moments a l’aula. Per aquest motiu hem trobat necessari el descriure detalladament com serà el seu desenvolupament tot fent hipòtesis i creant estratègies que ens poden servir per reconduir l’activitat si això fos necessari. ==== ==== Per a nosaltres ha estat una feina molt enriquidora atès que, fins ara, les TIC i la seva integració a l’aula han estat les grans oblidades. Per a nosaltres, realitzar aquesta unitat didàctica tenint en compte cada un dels aspectes treballats en aquesta assignatura, així com en totes les altres, ha estat un interessant repte. Hem intentat que tots i cada un dels aprenentatges assolits durant aquest any, d’una manera o altra, es puguin veure plasmats en aquesta unitat didàctica. ==== ==== Per últim, ens agradaria expressar la nostra estima per aquest treball, fruit de les aportacions i reflexions de cada una i de l’esforç diari per dur-lo a terme de la millor manera possible. És per a nosaltres força especial, tant que en Yoni Mepeino és ja com de la família! ====